polyglot-tagger/wikipedia-language-snippets-filtered huggingface dataset:
వ్యవసాయం అనేది ఆర్థిక వ్యవస్థ వెన్నెముకగా ఉంది. అయితే ఇది నీటిపారుదల పరికరాలు, ఎరువులు కొనుగోలు కోసం నిధుల కొరతతో దీర్ఘకాలంగా పోరాడుతున్నందున ఇది గణనీయంగా పనితీరును తగ్గించింది. 2012 లో వ్యవసాయం జిడిపిలో 28.2 % ఉత్పత్తి చేసింది. 2010 లో కార్మికవర్గంలో 49% మందికి వ్యవసాయం ఉద్యోగం కల్పించింది. దేశంలో ఆహార ఉత్పత్తిలో స్వయం సమృద్ధిగా ఉంది. పశువుల పెంపకం ద్వారా పశుసంపద ఉత్పత్తి జరుగుతుంది.
2017 చివరిలో టోగోలో జరిగిన ప్రభుత్వ వ్యతిరేక నిరసనలు 2005 నాటి ఎన్నికల తరువాత తీవ్రరూపందాల్చాయి. చాలా కాలం అధికారంలో ఉన్న కుటుంబంలో భాగమైన గ్నాసింబెబే రాజీనామా చేయాలని నిరసనకారులు వారు డిమాండు చేసారు. టోగోలేస్ సెక్యూరిటీ దళాల జోక్యంతో సాధించిన ఫలితాన్ని ఐఖ్యరాజ్యసమితి ఖండించింది. గ్నాసింగ్బే రాజీనామా చేయాలని చెప్పిన తర్వాత గాంబియా విదేశాంగ మంత్రి ఓషినొవ్ దర్బో ఒక సవరణను జారీ చేయాల్సి వచ్చింది.
టోగో అధికారికంగా " టోగోలీసు రిపబ్లికు " పశ్చిమ ఆఫ్రికాలో ఒక దేశం. పశ్చిమసరిహద్దులో ఘానా, తూర్పు సరిహద్దులలో బెనిన్ ఉత్తరసరిహద్దులో బుర్కినా ఫాసో ఉన్నాయి. సార్వభౌమ దేశం అయిన టోగో దక్షిణప్రాంతంలో గినియా గల్ఫు వరకు విస్తరించింది. ఇక్కడే రాజధాని లోమే ఉంది. టోగో 57,000 చ.కి.మీ ఉంది. ఇది ఆఫ్రికాలోని అతి చిన్న దేశాలలో ఒకటిగా ఉంది. దేశంలో సుమారు 7.6 మిలియన్ల జనాభా ఉంది.
నిర్మాణాత్మకమైన సంస్కరణల పరంగా టోగో ఆర్థిక వ్యవస్థ సరళీకరణలో, వాణిజ్య, పోర్టు కార్యకలాపాల రంగాలలో పురోగతిని సాధించింది. అయితే, పత్తి రంగం, టెలీకమ్యూనికేషన్సు, నీటి సరఫరా ప్రైవేటీకరణ కార్యక్రమం నిలిచిపోయింది. వెలుపల నుండి ఆర్ధిక సహాయం కారణంగా ప్రస్తుతం దేశంలో రుణాలు లేవు. హెచ్చుగా రుణపడి ఉన్న పేద దేశాలలో నిధి సహాయంతో అత్యధికంగా ప్రయోజనం పొందిన ఆఫ్రికాదేశాలలో టోగో ఒకటి.
రెండవ ప్రపంచ యుద్ధం తరువాత ఈ ప్రాంతాలు యు.ఎన్. ట్రస్టు భూభాగాలుగా మారాయి. 1957 లో బ్రిటిషు టోగోలాండ్ నివాసితులు కొత్త స్వతంత్ర దేశంగా రూపొందిన ఘనాలో భాగంగా ఉన్న గోల్డ్ కోస్టులో చేరడానికి ఓటు వేశారు. ఫ్రెంచి టోగోల్యాండు 1959 లో ఫ్రెంచి యూనియనులో స్వతంత్రంగా గణతంత్ర రాజ్యంగా మారింది. ఫ్రాన్సు రక్షణ, విదేశీ సంబంధాలు, ఆర్ధిక నియంత్రణలను నియంత్రించే హక్కును నిలుపుకుంది.
టోగో ఒక బహుభాషా దేశం. ఎథ్నోలాగు ప్రకారం దేశంలో 39 విభిన్న భాషలు వాడుకలో ఉన్నాయి. వీటిలొలో చాలాభాషా కమ్యూనిటీలలో 10,00,000 కంటే తక్కువ మంది సభ్యులు ఉన్నారు. 39 భాషలలో ఏకైక అధికారిక భాష ఫ్రెంచి. 1975 లో వాడుకలో ఉన్న రెండు స్థానిక భాషలను రాజకీయంగా జాతీయ భాషలుగా పేర్కొనబడ్డాయి: ఎవే, కబీ. ఇవి రెండు అత్యంత విస్తారంగా వాడుకలో ఉన్న దేశీయ భాషలు కూడా ఉన్నాయి.
సైన్యం నికోలసు గ్రునిటుజ్కీ నేతృత్వంలోని తాత్కాలిక ప్రభుత్వానికి అధికారాన్ని ఇచ్చింది. 1963 మే లో గ్రునిటుజ్కీ రిపబ్లికు అధ్యక్షుడిగా ఎన్నికయ్యాడు. కొత్త నాయకత్వం ఫ్రాంసుతో సంబంధాలు అభివృద్ధి చేసే విధానాన్ని అనుసరించింది. ఆయన ఉత్తర, దక్షిణానికి మధ్య విభజనలను తొలగించడం, కొత్త రాజ్యాంగంను ప్రకటించడం, బహుళ వ్యవస్థను ప్రవేశపెట్టడం లక్ష్యంగా పనిచేసాడు.
టోగో ఆఫ్రికాలో అతిచిన్న దేశాలలో ఒకటి. దాని ఖరీదైన ఫాస్ఫేటు నిలువలు, కాఫీ వంటి వ్యవసాయ ఉత్పత్తుల మీద ఆధారపడిన అభివృద్ధి చెందిన ఎగుమతి రంగం కారణంగా ఖండంలోని అత్యున్నతజీవన ప్రమాణాలు కలిగినదేశాలలో ఇది ఒకటిగా ఉంది. కాఫీ,కోకో బీన్; వేరుశెనగ సుమారుగా 30% ఎగుమతి ఆదాయాన్ని ఉత్పత్తి చేస్తుంది. పత్తి అత్యంత ముఖ్యమైన నగదు పంటగా ఉంది.
టోగోలోని ఇతర నగరాలలో స్కోడె , కారా , క్పలిం , అటక్పమె , డపాంగు ,త్సెవీ . జనసంఖ్యా పరంగా టోగో ప్రపంచదేశాలలో అత్యధిక జనసంఖ్య కలిగిన దేశాలలో 107 వ స్థానంలో ఉంది. ప్రజలలో 75% మంది గ్రామీణప్రాంతాలలో నివసిస్తూ వ్యవసాయం, పశుపోషణతో జీవనం సాగిస్తుంటారు. టోగో జనసంఖ్యాభివృద్ధి చాలా బలంగా ఉంది.
అధ్యక్షుడు 5 సంవత్సరాలకు ఒకసారి సార్వత్రిక ఓటు ద్వారా ఎన్నుకోబడతారు. అధ్యక్షుడు సాయుధ దళాల కమాండరుగా ఉంటాడు. శాసనసభను ప్రారంభించడానికి, పార్లమెటును రద్దు చేసే హక్కును కలిగి ఉంటాడు. అధ్యక్షునికి, ప్రభుత్వానికి సమైఖ్యంగా కార్యనిర్వాహక అధికారం ఉంటుంది. అధ్యక్షుడి చేత నియమింపబడిన ప్రధాన మంత్రి, ప్రభుత్వానికి నాయకత్వం వహిస్తాడు.
టోగోలో ఉష్ణమండల వాతావరణం ఉంటుంది. సముద్రతీర ఉష్ణోగ్రతలు ఉత్తరప్రాంత ఉష్ణోగ్రతలు ఉంటుంది. ఉష్ణమండల సవన్నగా వర్గీకరించబడిన పొడి వాతావరణం నెలకొని ఉంటుంది. దక్షిణప్రాంతంలో రెండు సీజన్లలో వర్షపాతం (మొదటిది ఏప్రెలు నుండి జూలై వరకు ఉంటుంది. రెండవది సెప్టెంబరు నండి నవంబరు వరకు ఉంటుంది) ఉంటుంది.
టోగో వైశాల్యం 56,785 చ.కి.మీ . ఇది ఆఫ్రికాలో అతి చిన్న దేశాలలో ఒకటి. ఇది దక్షిణసరిహద్దులో బెనిను బైటు, పశ్చిమసరిహద్దులో ఘనా, తూర్పు సరిహద్దులో బెనిన్, ఉత్తరసరిహద్దులో బుర్కినా ఫాసో ఉన్నాయి. టోగో 6 నుండి 11 ఉత్తర అక్షాంశం, 0 నుండి 2 తూర్పు రేఖాంశంలో ఉంటుంది.
గినియా గల్ఫులోని టోగో తీరం 56 కి.మీ పొడవు ఉంది. ఇది ఇసుక తీరాలతో ఉన్న లాగూన్లను కలిగి ఉంటుంది. ఉత్తరం ప్రాంతంలో సవన్న ఉంటుంది. టోగోకు దక్షిణప్రాంతంలో సవన్న, వృక్షాలతో నిండిన భూములు ఉంటాయి. ఇవి క్రమంగా విస్తారమైన చిత్తడి నేలలు, మడుగులతో నిండిన సముద్రతీరానికి చేరుకుంటాయి.
టోగోకు పశ్చిమ ఐరోపా దేశాలతో బలమైన చారిత్రక, సాంస్కృతిక సంబంధాలు ఉన్నాయి. టోగో " రిపబ్లికు ఆఫ్ చైనా, ఉత్తర కొరియా, క్యూబాలను గుర్తించింది. ఇది 1987 లో ఇజ్రాయెలుతో సంబంధాలను తిరిగి స్థాపించింది.
టోగో ఒక చురుకైన విదేశాంగ విధానాన్ని అనుసరిస్తుంది. అనేక అంతర్జాతీయ సంస్థలలో భాగస్వామ్యం వహిస్తుంది. ఇది ముఖ్యంగా పశ్చిమ ఆఫ్రికా ప్రాంతీయ వ్యవహారాలలో, ఆఫ్రికా యూనియనులో చురుకుగా ఉంటుంది. టోగో, పొరుగు దేశాలమధ్య సుముఖమైన సంబంధాలు ఉన్నాయి.
దేశంలోని ఎత్తైన పర్వతం మాంట్ అగువు. ఇది సముద్ర మట్టానికి 986 మీ. పొడవు ఉంటుంది. 400 కిలోమీటర్ల పొడవైన మోనో నది దేశంలో అతి పెద్ద నదిగా గుర్తించబడుతుంది. ఇది దేశంలో ఉత్తరం నుంచి దక్షిణానికి ప్రవహిస్తుంది.
16 వ శతాబ్దంలో బానిస వాణిజ్యం మొదలైంది. తరువాతి రెండు వందల సంవత్సరాలుగా బానిసల అన్వేషణలో ఐరోపియన్లకు ప్రధాన వాణిజ్య కేంద్రంగా ఉండేది. టోగో పరిసర ప్రాంతం "స్లేవు కోస్టు" పేరు సంపాదించింది.
టోగో 5 పాలనా విభాగాలుగా విభజించబడింది. అవి 30 ప్రెఫెక్చ్యురీలుగా విభజించబడ్డాయి. ఉత్తరప్రాంతం నుండి దక్షిణప్రాంతం వరకు సవానె, కరా, సెంట్రలె, ప్ల్టియక్సు, మారీటైం.
సి.ఐ.ఎ. వరల్డు ఫాక్టు బుకు ప్రకారం జనాభాలో 29% క్రిస్టియన్లు, 20% ముస్లింలు 51% స్థానిక విశ్వాసాల అనుచరులుగా ఉన్నారని భావిస్తున్నారు.
శ్వాసకోశ వైరల్ వ్యాధులు : దగ్గు లేదా తుమ్ము ద్వారా ఉత్పన్నమయ్యే బిందువుల ద్వారా శ్వాసకోశ వైరస్లు వ్యాపిస్తాయి. వైరల్ అనారోగ్యంతో ఉన్న ఎవరైనా దగ్గు లేదా తుమ్ములు ఉంటే ఆ తుపరల లెదా వారు వదిలే శ్వాస ద్వారా వ్యాధి వ్యాప్తి జరుగుతుంది. ఈ వైరస్లు డోర్క్‌నోబ్స్, టాబ్లెట్‌లు, వ్యక్తిగత వస్తువులు వంటి కలుషితమైన వస్తువుల ద్వారా కూడా వ్యాప్తి చెందుతాయి. ఈ వైరస్ వచ్చిన వ్యక్తి వాడిన వస్తువులలో ఒకదాన్ని తాకి, ఆపై ముక్కు లేదా కళ్ళను తాకినట్లయితే, మీరు ఒక వ్యాధిని అభివృద్ధి చేయవచ్చు.
ఎక్సాంటెమాటస్ వైరల్ వ్యాధులు : ఎగ్జిమా వైరస్ లు చర్మంపై దద్దుర్లు కలిగిస్తాయి. వాటిలో చాలా వరకు అదనపు లక్షణాలను కూడా కలిగిస్తాయి. మీజిల్స్ వైరస్ వంటి ఈ వర్గంలో ఉన్న చాలా వైరస్లు అధిక అంటువ్యాధులను వ్యాపింప చేస్తాయి. వైరస్ ఉన్నవారి దగ్గు లేదా తుమ్ము నుండి శ్వాసకోశ బిందువుల ద్వారా చాలా వైరస్లు వ్యాప్తి చెందుతాయి చికెన్ పాక్స్, మశూచి వంటి ఇతర విపరీతమైన వైరల్ వ్యాధులు, చర్మ గాయాలలో లేదా వైరస్ ద్వారా ఏర్పడిన పుండ్ల ద్రవం ద్వారా వ్యాపిస్తాయి.నిద్రాణంగా పడి ఉన్న వరిసెళ్ల-జోస్టర్ వైరస్ యొక్క పునఃక్రియాశీలత వలన ఏదో ఒక సమయంలో చికెన్పాక్స్ కలిగి ఉన్న వ్యక్తులలో మాత్రమే గులక మచ్చలు ఏర్పడుతాయి.
హెపాటిక్ వైరల్ వ్యాధులు : హెపాటిక్ వైరల్ వ్యాధులు కాలేయం యొక్క వాపుకు కారణమవుతాయి, దీనిని వైరల్ హెపటైటిస్ అంటారు. వైరల్ హెపటైటిస్ యొక్క అత్యంత సాధారణ విశ్వసనీయ మూల రకాలు హెపటైటిస్ ఎ, బి, సి. సైటోమెగలోవైరస్, ఎల్లో ఫీవర్ వైరస్ వంటి ఇతర వైరస్ ల వల్ల వచ్చే వ్యాధులు కూడా కాలేయంపై ప్రభావం చూపుతాయని అంచనా.అనేక న్యూరోలాజిక్ వైరస్ లు ఒక దోమ లేదా టిక్ వంటి ఒక సోకిన జంతువు లేదా కీటక యొక్క కాటు ద్వారా వ్యాప్తి చెందుతాయి.అటువంటి పాలియోవైరస్, ఇతర ఎంటరోవైరస్ లు, వైరస్ తో ఉన్న ఎవరితోనైనా దగ్గరి సంపర్కం ద్వారా వ్యాప్తి చెందుతాయి. కలుషితమైన వస్తువులు కూడా ఈ వైరస్ ల వ్యాప్తికి దోహదం చేస్తాయి.
జీర్ణాశయ వైరల్ వ్యాధులు: జీర్ణకోశ వైరల్ వ్యాధులు జీర్ణాశయాన్ని ప్రభావితం చేస్తాయి. వాటికి కారణమయ్యే వైరస్ లు అంటువ్యాధిగా ఉండి సాధారణంగా గ్యాస్ట్రోఎంటరైటిస్ అనే పరిస్థితికి దారితీస్తాయి, దీన్నే కడుపులో ఫ్లూ అని కూడా అంటారు.ప్రేగు కదలికల సమయంలో జీర్ణశయాంతర వైరస్లు మలంలో పడతాయి. మలం ద్వారా కలుషితమైన ఆహారం లేదా నీరు వైరస్ను ఇతరులకు వ్యాపిస్తుంది. వైరస్ ఉన్న వారితో పాత్రలు లేదా వ్యక్తిగత వస్తువులను పంచుకోవడం ద్వారా కూడా వైరస్ వ్యాపిస్తుంది.
వైరస్లు చాలా చిన్న అంటువ్యాధుల కారకాలు లేదా వంటి జన్యు పదార్ధాలతో తయారు చేయబడినవి, ఇవి ప్రోటీన్ తో కప్పబడి వుంటాయి. ఈ వైరస్లు శరీరంలోని కణాలపై దాడి చేసి, ఆ కణాల భాగాల ఆధారంగా విస్తర్తిస్తాయి. ఈ ప్రక్రియ తరచుగా సోకిన కణాలను దెబ్బతీస్తుంది లేదా నాశనం చేస్తుంది. వైరల్ వ్యాధి అంటే వైరస్ వల్ల కలిగే ఏదైనా అనారోగ్యం లేదా ఆరోగ్య పరిస్థితి. వైరల్ వ్యాధుల యొక్క కొన్ని ప్రధాన రకాలు.
యాదవ ఆస్థానకవి హేమద్రి అభిప్రాయం ఆధారంగా యాదవ సైన్యం కాకతీయ దళాలను ఓడించి అనేక ఏనుగులను పట్టుకుంది. మహాదేవుడు కాకతీయ రాజధాని వరకు ముందుకు వచ్చాడని అయితే తన శత్రువు ఒక మహిళ కాబట్టి దానిని జయించలేదని హేమద్రి పేర్కొన్నాడు. ఈ వాదన నిజాయితీ సందేహాస్పదంగా ఉంది. ఇతర వ్రాతపూర్వ ఆదాయాలు కాకతీయులు యాదవ దండయాత్రను తిప్పికొట్టారని సూచిస్తున్నాయి. రుద్రామ బలగాలు మహాదేవుడి సైన్యాన్ని ఓడించి యాదవ రాజధాని దేవగిరి వరకు దానిని కొనసాగించాయని ప్రతాప-చరిత పేర్కొంది. కాకతీయ సైనికాధికారి భైరవ యాదవ సైన్యాన్ని ఓడించాడని ఒక చిన్న కన్నడ భాషా శాసనం పేర్కొంది. ఇది మహాదేవుడి దండయాత్రను ఆయన తిప్పికొట్టడానికి సూచన కావచ్చు. మహాదేవుని నాణెం యాదవ చిహ్నాలతో కాకతీయ చిహ్నం వరాహను కలిగి ఉంది; కాకాతీయ విజయాన్ని గుర్తుచేసేందుకు ఈ వరహా మహాదేవుడి నాణేల మీద ఇరుక్కుపోయి ఉండవచ్చు.
మహాదేవుని విజయం థానేలోని షిలహరా శాఖకు ముగింపు పలికిందా. వారి భూభాగాన్ని యాదవ రాజ్యం స్వాధీనం చేసుకున్నదా అనేది స్పష్టంగా తెలియదు. ఒక విచ్ఛిన్నమైన సా.శ. 1266 శాసనం కొంకణ పాలకుడిగా మహారాజాధిరాజ కొంకణ-చక్రవర్తి జైతుగి-దేవా పేర్లు పేర్కొనబడ్డాయి. ఆయన మంత్రులలో మైనాయక, చంద్ర-ప్రభు ఉన్నట్లు జాబితా చేశారు. ఈ ఇద్దరు మంత్రులు కూడా 'సోమేశ్వరుడు ', కొంకణ-చక్రవర్తి అనే శిల్హర బిరుదులు ఉపయోగించారు. ఒక సిద్ధాంతం ఆధారంగా జైతుగి సోమేశ్వరుడి కుమారుడు లేదా బంధువు, షిల్హర శక్తిని తిరిగి స్థాపించగలిగాడు. అయితే జైతుగి అనే పేరును యాదవ రాజవంశంలోని పూర్వ సభ్యులు ధరించారు కనుక ఇది మహారాజాధిరాజా అనే బిరుదున్న జైతుగియాదవ్ శిలాహర మంత్రుల సహాయంతో స్వాధీనం చేసుకున్న భూభాగాన్ని పరిపాలించిన యాదవ యువరాజు అయి ఉండవచ్చని సూచిస్తుంది.
క్రీ.పూ 1260 ల నాటికి దక్షిణ హొయసల రాజ్యాన్ని రెండు భాగాలుగా విభజించారు. దాని ఉత్తర భాగాన్ని రెండవ నరసింహ పాలించారు. సా.శ. 1266 లో మహాదేవుడు నరసింహ రాజ్యం మీద దాడి చేశాడు. హొయసల భూభాగంలో యాదవ శాసనాలు ఉండటం అక్కడ యాదవ ప్రభావాన్ని సూచిస్తుంది. ఆక్రమణ చివరికి విజయవంతం కాలేదు. మహాదేవుడు వెనక్కి వెళ్ళవలసి వచ్చింది. రెండు హొయసల శాసనాలు మహాదేవుడు నరసింహ శక్తిని తక్కువ అంచనా వేసి తన ఏనుగు మీద గొప్ప శైలిలో యుద్ధరంగంలోకి ప్రవేశించాడు; అయినప్పటికీ ఆయన ఓడిపోయి ఆరాత్రి తన గుర్రం మీద పారిపోయాడు.
హరిహర శాసనం ఆధారంగా మహాదేవుడికి భయపడి, గౌడలు " చీమల పుట్టల్లోకి ప్రవేశించారు", ఉత్కాలాలు "సిగ్గును విడిచి, పారిపోయారు". మహాదేవుని ఈ విజయాలు పూర్తిగా వ్యూహాత్మకమైనవిగా అనిపిస్తాయి. మహాదేవుడు ఈశాన్య సరిహద్దులలో ఉన్న - మాళవులు - ఒక బాలుడిని తమ రాజుగా చేసారని ఎందుకంటే మహాదేవుడు పిన్నవయస్కుల మీద దాడి చేయలేడని వారికి తెలుసు. ఏది ఏమయినప్పటికీ మహాదేవ వారి రాజ్యం మీద దాడి చేయకపోవడానికి అసలు కారణం బహుశా ఆయన దక్షిణాది పొరుగు రాజ్యాల మీద పోరాటం చేయడమే కారణమని భావిస్తున్నారు.
యాదవ ఆస్థానకవి హేమద్రి అభిప్రాయం ఆధారంగా మహాదేవ యాదవ్ పాలకుడు సోమేశ్వరుడి మీద బలమైన గజబలంతో సహా సైన్యాన్ని పంపాడు. భూమి మీద జరిగిన యుద్ధంలో ఓడిపోయిన తరువాత సోమేశ్వరుడు తన ఓడలలో ఎక్కాడు. కాని మహాదేవ నావికాదళం ఆయనను వెంబడించింది. సోమేశ్వరుడు సముద్రంలో మునిగిపోయాడు. "సముద్రం కింద మంటలు మహాదేవుని కోపం కన్నా తక్కువ అణచివేతగా ఉంటాయని" విశ్వసిస్తున్నందున సోమేశ్వరుడు మునిగిపోవడాన్ని ఇష్టపడతారని హేమద్రి పేర్కొన్నాడు.
ఒక శాసనం, వేదాంత-కల్పటారు వచనం ద్వారా ఇది ధ్రువీకరించబడింది. కృష్ణుని పాలనలో మహాదేవుడు కనీసం సా.శ. 1250 నుండి వారసుడు గా నియమించబడ్డాడు. బహుశా కృష్ణుడి కుమారుడు రామచంద్రుడు పుట్ట ఉండక పోవచ్చు ఆరోహణ సమయంలో యువరాజు బాధ్యతలు వహించవలసిన వయస్సులో లేడు. కృష్ణుని మరణం సమయంలో రామచంద్ర పిన్నవయస్కుడు అయినట్లు అనిపిస్తుంది. అందువలన మహాదేవుడు కొత్త రాజు అయ్యాడు.
మహాదేవ భారతదేశంలోని దక్కను ప్రాంతంలోని సెయునా రాజవంశానికి పాలకుడు. ఆయన తన సోదరుడు కృష్ణుడి తరువాత సింహాసనం అధిష్టించి కొల్లాపూరు శిలాహరాలను ఓడించాడు. ఆయన పొరుగున ఉన్న కాకతీయ హొయసల రాజ్యాలను మీద చేసిన దాడిలో ఓటమిచవిచూసాడు. తన కదంబ పాలెగాండ్ర తిరుగుబాటును అణచివేసాడు.
మహాదేవ తాత సింహానా సా.శ. 1215 లో కొల్హాపూరు శిలాహరాలను లొంగదీసుకున్నాడు. మరో శిలాహర శాఖ రాజులు థానే వద్ద తమ రాజధానితో యాదవ కురు రాజ్యాల పాలన కొనసాగించారు. అయినప్పటికీ ఈ శిలాహర పాలకులు అప్పుడప్పుడు యాదవులకు తమ స్వాతంత్ర్యాన్ని నొక్కిచెప్పారు. అలాంటి సంఘర్షణ మహాదేవ యాదవ్ లనలోనే జరిగింది.
ఉత్తర వాఘేలా రాజు విశాల-దేవాను ఓడించాడు. మహాదేవ సా.శ. 1261 లో సింహాసనాన్ని అధిష్టించాడు. సా.శ. 1262 లో విశాల మరణించాడు. అందువలన మహాదేవ తన ఆరోహణ జరిగిన వెంటనే విశాలాను ఓడించాడు. లేదా ఇది కృష్ణుని పాలనలో నిర్వహించిన సైనిక పోరాటానికి సూచన కావచ్చు. ఇందులో మహాదేవ వారసుడిగా పాల్గొన్నాడు.
యాదవ రాజ్యానికి తూర్పున ఉన్న కాకతీయ రాజ్యం 1261-1262లో కాకతీయ రాజు గణపతి మరణం తరువాత గందరగోళానికి గురైంది. గణపతి వారసురాలు రాణిరుద్రమ భూస్వామ్యవాదుల నుండి తిరుగుబాట్లను ఎదుర్కొంది. ఈ పరిస్థితిని సద్వినియోగం చేసుకొని మహాదేవుడు కాకతీయ రాజ్యంపై దాడి చేశాడు.
అతని పూర్వీకుడు కృష్ణుడి చిన్న తమ్ముడు. వారి తండ్రి రెండవ జైతుగి వారి తాత సింహానా కంటే ముందు మరణించినట్లు తెలుస్తోంది. ఈ కారణంగా కృష్ణుడు సింహానా తరువాత అధికారానికి వచ్చాడు. మహాదేవ పాలనలో తన సోదరుడికి సహకరించాడు.
అప్పుడు సా.శ. 8 వ శతాబ్దంలో త్రిగర్త పాలకులు కాశ్మీరు కార్కోటా పాలకుల ఆధిపత్యాన్ని అంగీకరించారు. రాజతరంగిణిలో కూడా ఇది ప్రస్తావించబడింది. క్రీ.పూ.9 వ శతాబ్దం నుండి క్రీ.పూ. 11 వ శతాబ్దం వరకు వివిధ ప్రస్తావనలు ఉన్నాయి. వాటిలో ఒకటి క్రీ.పూ. 10 వ శతాబ్దపు చంబా శాసనం ఇందులో త్రిగర్త రాజా సాహిలావర్మనుకు లొంగిపోయి తరువాత మిత్రదేశంగా మారిందని పేర్కొంది. ఈ సమయంలోనే ఘాజ్ని కాంగ్రా కోట లోకి ప్రవేశించగా కాంగ్రా దళాలు యుద్ధానికి దూరంగా ఉన్నాయి. ఆ కాలంలో జగదీషుచంద్ర పాలకుడుగా ఉన్నాడు. ఆ సమయం నుండి ఒకటి లేదా ఇద్దరు పాలకులను కాపాడబడ్డారు. కటోచు రాజవంశం పాలకులలో వన్షవాలిని చివరి రాజు వరకు గుర్తించవచ్చు.
కాంగ్రాను వివిధ సంస్కృతం, బౌద్ధ, జైన, తరువాత ఇస్లామికు పరిశోధకులు సుశర్మాపురా అని పిలిచేవారు. వాస్తవానికి 'నాగార్కోట' మొదటి ప్రస్తావన ఇస్లామికు పండితులు ఈ ప్రాంతాన్ని ప్రధానంగా కోటగా సూచించినప్పటి నుండి వచ్చింది. దీనికి ముందు ఇది ప్రధానంగా సుశర్మాపూరు అని నమోదు చేయబడింది. ఆ తరువాత, ప్ కాంగ్రాను కలిందరిను అని పిలిచే గ్రీకు భూగోళ శాస్త్రవేత్త టోలెమి రచనలలో అవి ప్రస్తావించబడ్డాయి.
ప్రఖ్యాత చరిత్రకురాలు రోమిలా థాపరు గ్రీకులతో పాటు, కిందివాటిని వ్రత్య క్షత్రియులు లేదా మ్లేచాలుగా పేర్కొన్నారు: ద్రవిడ, అభిరా, సబారా, కిరాతా, మాళవా, సిబి, త్రిగర్త, యౌధేయ. పాణిని త్రిగర్త ఉనికిని రాసిన కాలం క్రీ.పూ 5 వ శతాబ్దం మధ్య కాలంలో సముద్రగుతుడు త్రిగర్తతో అనేక ఇతర రాజ్యాలను ఆక్రమించినట్లు ఆమె బహుళ చారిత్రక ప్రస్తావనలు ఇచ్చింది.
త్రిగర్తా తరువాత మహాభారతం సభాపర్వంలో ప్రస్తావించబడింది. ఇక్కడ ఇది ఆ సమయంలో అనేక ఇతర రాష్ట్రాలతో పాటు చేర్చబడింది. మహాభారతం మొట్టమొదట క్రీ.పూ 4 వ శతాబ్దం, సా.శ. 4 వ శతాబ్దం వరకు వ్రాయబడింది. త్రిగర్త స్థాపకుడిని మహాభారతంలో సుశర్మ అని పేర్కొన్నారు. నాగార్కోటు కోటను నిర్మించిన ఘనత ఆయనది.
త్రిగార్త రాజధాని 1070 . లో జలంధర నుండి నాగార్కోటు కు తరలించబడింది. జలంధరులో నిరంతరం సంప్రదింపులు జరపడం వల్ల సాధారణంగా మధ్య భారతదేశానికి వెళ్లే వివిధ ప్రతిష్ఠాత్మక ఆక్రమణ దళాలు ఉన్నాయి.
త్రిగార్త రాజధాని సా.శ. 1070 లో జలంధర నుండి నాగార్కోటు కు తరలించబడింది. జలంధరులో నిరంతరం సంప్రదింపులు జరపడం వలన సాధారణంగా మధ్య భారతదేశానికి వెళ్లే వివిధ ప్రతిష్ఠాత్మక ఆక్రమణ దళాలు ఉన్నాయి.
త్రిగర్త రాజ్యం ఉత్తరభారత ఉపఖండంలో పురాతన రాజ్యాలలో ఒకటి. ఇది ప్రస్థల ను రాజధానిగా చేసుకుని, హిమాచల ప్రదేశంలోని కంగ్రా వద్ద కోట నిర్మించుకుని పాలించారు. కటోచు రాజవంశం ఈ ప్రాంతాన్ని కొంతకాలం పాలించింది.
త్రిగర్త క్రీ.పూ.5 వ శతాబ్దం నుండి పాణిని రచనలలో ముందుగా ప్రస్తావించండి. త్రిగర్త నివాసులను "ఆయుద్జీవి సంఘ" లేదా మార్షలు రిపబ్లిక్ అని పేర్కొనబడింది.
1985 లో స్థాపించబడిన ఈ కళాశాల 100 ఎకరాల విస్థీర్ణంలో బకింగ్‌హామ్ కాలువకు ఆనుకొని ఉన్న స్తలంలో నిర్మించబడింది.ఇది కృష్ణ జిల్లాలోని విజయవాడ నగరం నుండి నుండి 8 కి.మీ. దూరంలో, గుంటూరు నగరం నుండి 20 కి.మీ. దూరంలో ఉంది. ఈ సంస్థను కొత్త డిల్లీ లోని ఆల్ ఇండియా కౌన్సిల్ ఫర్ టెక్నికల్ ఎడ్యుకేషన్ గుర్తించింది, నేషనల్ బోర్డ్ ఆఫ్ అక్రిడిటేషన్ గుర్తింపు పొందింది. 9001 - 2015 చే ధ్రువీకరించబడింది.ఈ సంస్థ 2018 నవంబరు 2 న ++ గ్రేడ్‌తో నేషనల్ అసెస్‌మెంట్ అండ్ అక్రిడిటేషన్ కౌన్సిల్ చేత గుర్తింపు పొందింది.
విజయవాడ ఆంధ్రప్రదేశ్ రాష్ట్రంలోని కృష్ణా నది ఒడ్డున ఉంది . ఈ నగరం జాతీయ రహదారి, రైలు రెండింటి ద్వారా బాగా అనుసంధానించబడి ఉంది. విజయవాడ చెన్నై నుండి 400 కి.మీ., హైదరాబాద్ నుండి 275 కి,మీ. విశాఖపట్నం నుండి 385 కి.మీ. దూరంలో ఉంది. ఉత్తరం నుండి దక్షిణానికి నడుస్తున్న అన్ని రైళ్లకు ఇది ఒక ప్రధాన జంక్షన్. విజయవాడ నగరం హైదరాబాదు, బెంగళూరు నుండి రోజువారీ విమానాలతో బాగా అనుసంధానించబడి ఉంది.కెఎల్ విశ్వవిద్యాలయంగా 100 ఎకరాల ప్రాంగణంలో 15,00,000 చదరపు అడుగుల విస్తీర్ణంలో ఉంది.
ఈ కళాశాల 1980 లో నాలుగు ప్రవాహాలతో ప్రారంభించబడింది, కాని ఇప్పుడు అండర్ గ్రాడ్యుయేట్ కోర్సులలో తొమ్మిది కార్యక్రమాలు, పోస్ట్ గ్రాడ్యుయేట్ కోర్సులలో ఐదు కార్యక్రమాలను అందిస్తుంది. అండర్గ్రాడ్యుయేట్ కోర్సులలో ఇండస్ట్రియల్ అండ్ ప్రొడక్షన్ ఇంజనీరింగ్ శాఖను ప్రారంభించి, బయోటెక్నాలజీకి ఎన్బిఎ అక్రెడిటేషన్ పొందిన ఆంధ్రప్రదేశ్ లోని మొదటి ఇంజనీరింగ్ కళాశాల కెఎల్ఇఎఫ్. ఇది 38,045 చ.అ. విస్తీర్ణం కలిగి ఉంది.
ఈ కళాశాల 1980 లో వడ్డేశ్వరంలో దివంగత కోనేరు లక్ష్మయ్య, కె. సత్యనారాయణల చేత స్థాపించబడింది. బెంగళూరులోని బిఎంఎస్ కాలేజ్ ఆఫ్ ఇంజనీరింగ్ నుండి పట్టభద్రుడైన కె.లక్ష్మయ్య, ఇంజనీర్ల స్థానిక కొరతను తీర్చడానికి ఇంజనీరింగ్ కాలేజీని స్థాపించాలనే ఆలోచనతో స్థాపించారు.
కోనేరు లక్ష్మయ్య ఎడ్యుకేషన్ ఫౌండేషన్,ఆంధ్రప్రదేశ్‌లోని గుంటూరు జిల్లా, వడ్డేశ్వరంలో ఉన్న ఒక విద్యా సంస్థ. ఇది విశ్వవిద్యాలయంగా పరిగణించబడుతుంది. దీని ప్రధాన కార్యాలయం విజయవాడలో ఉంది.ఇందులో 11 విద్యా విభాగాలు, ఆరు పాఠశాలలు ఉన్నాయి.
ఈ సంస్థను స్థాపించే లక్ష్యాలలో ఒకటి వివిధ రకాలైన ఇంజనీరింగ్, సాంకేతిక శాస్త్రాలలో విద్య యొక్క సౌకర్యాలను అభివృద్ధి చేయడం. పోస్ట్ గ్రాడ్యుయేట్ అధ్యయనాలు, పరిశోధనలకు తగిన సౌకర్యాలను ఏర్పాటు చేయడం వ్యవస్థాపక సం.లకు కేంద్ర బిందువు.
ధుపియా కేరళ రాష్ట్రం లోని కొచ్చి నగరంలో ఒక సిక్కుల కుటుంబంలో జన్మించింది. ఈమె తండ్రి కమాండర్ ప్రదీప్ సింగ్ ధుపియా భారత నావికా దళంలో పనిచేశాడు. ఈమె తల్లి మన్పిందర్ ఒక గృహిణి. నేహా ధుపియా ప్రాథమిక విద్య నావల్ పబ్లిక్ పాఠశాల, ఆర్మీ పబ్లిక్ పాఠశాల న్యూఢిల్లీలలో సాగింది. ఈమె చరిత్ర ప్రధానాంశంగా న్యూఢిల్లీలోని ఢిల్లీ యూనివర్సిటీకి అనుబంధమైన జీసస్ & మేరీ కాలేజీలో గ్రాడ్యుయేషన్ చేసింది.
ధుపియా తన నటనా వృత్తిని గ్రాఫిటీ అనే నాటకంతో ఆరంభించింది. తరువాత ఈమె యూఫోరియా అనే ఇండిపాప్ మ్యూజిక్ విడియోలో కనిపించింది. ఆ తర్వాత అనేక వ్యాపార ప్రకటనలలో మోడల్‌గా వ్యవహరించింది. "రాజధాని" అనే టెలివిజన్ సీరియల్‌లో నటించింది. 2002లో ఫెమినా మిస్ ఇండియా పోటీలలో పాల్గొని ఫెమినా మిస్ ఇండియా యూనివర్స్ టైటిల్‌ను గెలుచుకుంది. తరువాత కరేబియన్ దీవుల్లో జరిగిన మిస్ యూనివర్స్ పోటీలలో టాప్ 10లో ఈమెకు స్థానం లభించింది.
ఈమె 2003లో "ఖయామత్: సిటీ అండర్ థ్రెట్" అనే సినిమాతో బాలీవుడ్ రంగప్రవేశం చేసింది. ఆ సినిమా బాకాఫీసు వద్ద మామూలుగా నిలిచింది. "జూలీ" చిత్రంలో ఈమె నటించిన పాత్ర ఈమెకు మంచి పేరు తెచ్చిపెట్టింది. ఆ తర్వాత "షీషా" సినిమాలో ద్విపాత్రాభినయం చేసింది. ఆ సినిమా విజయవంతం కాలేదు. తర్వాత ఈమె "క్యా కూల్ హై హమ్‌", "షూట్ ఔట్ అట్ లోఖండ్‌వాలా" అనే సినిమాలలో నటించింది. "దస్ కహానియా" అనే సినిమాలో ఒక కథలో ఒక పాత్రను వేసింది.
ఈమె తొలిసారి 1994లో విడుదలైన మలయాళ సినిమా మిన్నారంలో నటించింది. 2003లో "మిస్ ఇండియా:ది మిస్టరీ" అనే హిందీ సినిమాతో బాలీవుడ్‌లో అడుగు పెట్టింది. తరువాత ఈమె "క్యా కూల్ హై హమ్‌", "షూట్ అవుట్ లోఖండ్‌వాలా" వంటి విజయవంతమైన చిత్రాలలో ప్రధాన పాత్రను పోషించడమే కాకుండా "చుప్‌చుప్‌కే", "సింగ్ ఈజ్ కింగ్" వంటి సినిమాలలో సహాయపాత్రలను పోషించింది. ఈమె 2002లో "ఫెమినా మిస్ ఇండియా యూనివర్స్" టైటిల్‌ను గెలుచుకుంది.
తరువాతి కాలంలో ఈమె అనేక సినిమాలలో సహాయపాత్రలను ధరించింది. వాటిలో "చుప్ చుప్ కే", "ఏక్ చాలీస్ కీ లాస్ట్ లోకల్", "మిథ్య", "మహారథి", "సింగ్ ఈజ్ కింగ్", "దస్వీదనియా" మొదలైనవి ఉన్నాయి. 2011లో వచ్చిన "మై ఫ్రెండ్ హిట్లర్" అనే సినిమాలో ఇవా బ్రౌన్ పాత్రను పోషించింది.
నేహా ధుపియా ఒక భారతీయ నటి, మోడల్. ఈమె ముఖ్యంగా హిందీ, తెలుగు, మలయాళ భాషా చిత్రాలలో నటించింది. ఈమె నాటకాలతో తన నటనా ప్రస్థానాన్ని ప్రారంభించింది. తరువాత యూఫోరియా అనే మ్యూజిక్ వీడియోలో కనిపించింది. తరువాత మోడలింగ్ వృత్తిని చేపట్టింది.
ఈమె ఇటీవల నటించిన చిత్రాలలో "మోహ్ మాయ మనీ", "పేయింగ్ గెస్ట్", "యాక్షన్ రీప్లే", "దే దన దన్", "పప్పు కాంట్ డాన్స్ సాలా" మొదలైనవి ఉన్నాయి. "బాలీవుడ్ హీరో" అనే అంతర్జాతీయ ప్రాజెక్టులో ఈమె పనిచేసింది.
బనిహాల్ కనుమ కింద పీర్ పంజాల్ పర్వతం గుండా వెళ్ళే 2.5 కి.మీ. పొడవైన జవహర్ సొరంగం బనిహాల్‌ను, ఖాజిగుండ్‌ను కలుపుతుంది. ఏడాది పొడుగునా నిరంతరాయంగా ప్ర్యాణీంఛేందుకు వీలుగా 1950 ల ప్రారంభంలో మొదలు పెట్టి 1956 అంతానికి పూర్తైన ఈ సొరంగానికి భారత మొదటి ప్రధానమంత్రి పేరిట జవహర్ సొరంగం అని పేరు పెట్టారు. ఇది సుమారు 2,100 మీ. ఎత్తున ఉంది. రోజుకు 150 వాహనాల కోసం ఈ సొరంగాన్ని నిర్మించగా, ఇప్పుడు రోజుకు 7,000 కంటే ఎక్కువ వాహనాలు దీని గుండా ప్రయాణిస్తున్నాయి. అందువల్ల, కొద్దిగా తక్కువ ఎత్తులో ఓ కొత్త, మరింత వెడల్పైన, మరింత పొడవైన సొరంగం నిర్మించేందుకు ప్రణాళిక చేపట్టారు.
పీర్ పంజాల్ శ్రేణి అంతర హిమాలయాల్లోని పర్వత సమూహం. హిమాచల్ ప్రదేశ్‌, జమ్మూ కాశ్మీరు, పాక్ ఆక్రమిత కాశ్మీరుల్లో తూర్పు-ఆగ్నేయం నుండి పశ్చిమ-వాయువ్యంగా ఇది విస్తరించి ఉంది. దీన్ని హిందూ మత గ్రంథాల్లో పాంచాలదేవ అని పేర్కొన్నారు. ఇక్కడ సగటు ఎత్తు 1400 మీ. - 4,100 మీ. మధ్య ఉంటుంది. ధౌలాధార్, పీర్ పంజాల్ శ్రేణుల వైపు పోతూ ఉంటే హిమాలాయల ఎత్తు పెరుగుతూ పోతుంది. మధ్య హిమాలయాల్లో పీర్ పంజాల్ అత్యంత పెద్ద శ్రేణి. సట్లెజ్ నది ఒడ్డున, ఇది హిమాలయాల నుండి విడిపోయి, బియాస్, రావి నదులను వేరు చేస్తూ పోతుంది.
పీర్ పంజాల్ కనుమ పేరిట పీర్ పంజాల్ శ్రేణికి ఈ పేరు వచ్చింది. దీని అసలు పేరు పాంచాలదేవ. పాంచాల అనేది మహాభారతంలో పేర్కొన్న దేశం. ప్రస్తుత వాయవ్య ఉత్తర ప్రదేశ్ లోని ప్రాంతం. అయితే, మహాభారత ప్రాంతాలను పశ్చిమ పంజాబ్, దక్షిణ కాశ్మీర్లకు చెందినవిగా చూపించే సంప్రదాయాలు కూడా ఉన్నాయి. పండిత దినేశ్‌చంద్ర సిర్కార్ శక్తి -సంగమ తంత్రంలో వివరించిన భౌగోళిక విశ్లేషణ ప్రకారం కూడా ఇలాగే ఉంది. ఈ ప్రాంతం ఇస్లామీకరించబడిన తరువాత దేవత అనే భావన పీర్‌గా మారిందని ఎం ఏ స్టెయిన్ అభిప్రాయపడ్డాడు.
దేవ్ టిబ్బా , ఇంద్రాసన్ ఈ పర్వత శ్రేణిలో తూర్పు కొన్న ఉన్న రెండు ముఖ్యమైన శిఖరాలు. పార్వతి- బియాస్ లోయ నుండి, హిమాచల్ ప్రదేశ్ లోని చంబా ఎగువ బెల్ట్, చంద్ర లోయ లు రెండింటి నుండి ఈ శీఖరాలను ఎక్కవచ్చు. కాశ్మీర్‌లోని గుల్మార్గ్ హిల్ స్టేషన్ ఈ శ్రేణి లోనే ఉంది.
పీర్ పంజాల్ కనుమ కాశ్మీర్ లోయను రాజౌరి, పూంచ్ లతో 'మొఘల్ రోడ్' ద్వారా కలుపుతుంది. మొఘల్ రహదారి మొత్తమ్మీద ఇదే ఎత్తైన ప్రదేశం . ఇది కాశ్మీర్ లోయకు నైరుతి దిశలో ఉంది. కాశ్మీర్ లోయలో యాపిల్ పట్టణంగా పేరొందిన షోపియన్, ఈ కనుమకు సమీపంలో ఉన్న పట్టణం.
సింథన్ కనుమ జమ్మూ కాశ్మీర్‌ను కిష్ట్‌వార్‌తో కలుపుతుంది. రోహ్తాంగ్ కనుమ తూర్పు పీర్ పంజాల్ శ్రేణిలో కులు లోయ లోని మనాలి, లాహౌల్ లోయ లోని కీలాంగ్‌ల మధ్య ఉంది.
బనిహాల్ కనుమ కాశ్మీర్ లోయకు దక్షిణ కొనన జీలం నది ఉద్భవించే స్థానం వద్ద ఉంది. బనిహాల్, ఖాజిగుండ్ పట్టణాలు కనుమకు చెరొక వైపున ఉంటాయి.
రెండవ ప్రపంచ యుద్ధంలో ఇవాన్ బండారేవ్ అనే 12 ఏళ్ల కుర్రాడు రష్యా సైన్యంలో సైనికుడిగా చేరతాడు. చిన్న కుర్రాడు నాజీలకు అనుమానం రాదని భావించిన రష్యా సైన్యం ఆ కుర్రోన్ని నిఘా కోసం గూఢచారిగా పంపుతుంది. రహస్యాలను ఎంతో నేర్పుతో తెచ్చే ఆ కుర్రాణ్ణి లెఫ్టినెంట్ గల్ట్ సేవ్, ఇంకొందరు సైనికులు ఎంతో ఇష్టపడతారు. ఆ అబ్బాయి నాజీల మీద ప్రతీకారంతో రగిలిపోతూ తను చేయలేని తీర్చుకోలేని పగని రష్యా సైనికులకు సహాయం చేయడం ద్వారా తీర్చుకోవచ్చని భావిస్తుంటాడు. అతన్ని అందుకు దూరంగా ఉంచాలని మిలటరీ స్కూల్లో వేసిన ,చిల్డ్రన్ స్కూల్లో వేసినా పారిపోయి వస్తానని చాలా సూటిగా కోపంతో రగిలిపోయే ఇవాన్ చెబుతుంటాడు. తనని మిలటరీ స్కూల్ కి పంపినా పారిపోయి వస్తానన్న ఇవాన్ చివరగా ఒక మిషన్ కోసం వెళ్తాడు. కానీ అతడెప్పుడు ఇక తిరిగిరాడు. ఆ యుద్ధం ఆ కుర్రవాడికి ఎన్ని భయంకరమైన కలల్ని మిగిలిస్తుందో సినిమాలో చూడొచ్చు. నాజీల పరాజయం తర్వాతా రష్యాన్ని స్వాధీనం చేసుకుని దేశంలోకి ప్రవేశించిన రష్యన్ సైనికులు ఇవాన్ అమరుడవడాన్ని ఒక ఫైల్ లో చూపిస్తూండడం అతడి మరణానంతరం అతడి కలని చూపిస్తూ సినిమా ముగుస్తుంది.
ఈ చిత్రం 1962లో వెనిస్ ఫిలిం ఫెస్టివల్ లో గోల్డెన్ లయన్ అవార్డు, శాన్ ఫ్రాన్సిస్కో ఇంటర్నేషనల్ ఫిలిం ఫెస్టివల్ లో గోల్డెన్ గేట్ అవార్డులను గెలుచుకుంది.
ఈ చిత్రం 36వ ఆస్కార్ అవార్డులలో సోవియట్ యూనియన్ నుండి ఉత్తమ విదేశీ భాషా చిత్రంగా ప్రతిపాదించబడింది. కాని నామినేట్ చేయబడలేదు.
సినీ నిర్మాతలైన ఇంగర్ బెర్గ్మన్, సెర్గీ పరాజనోవ్, క్రిజిటోఫ్ కీస్లోవ్స్కి తదితరులు ఈ చిత్రంను ప్రశంసించడమేకాకుండా, వారిపై ఈ సినిమా ప్రభావం ఉందని తెలిపారు.
ఇవాన్స్ చైల్డ్‌హుడ్ 1962, ఏప్రిల్ 6న విడుదలైన రష్యా చలనచిత్రం. ఆండ్రోయ్ తార్కోవ్ స్కీ దర్శకత్వంలో బాల నటుడు నికోలాయ్ బుర్లీయేవ్, వాలెంటిన్ జుబ్కోవ్, ఎవ్వని జర్రికోవ్, స్టెపాన్ క్రిల్లోవ్, నికోలాయ్ గ్రింకో, తార్కోవ్ స్కీ భార్య ఇర్మా రౌష్ నటించిన ఈ చిత్రం వ్లాదిమిర్ బోగోమోలోవ్ అనే రచయిత 1957లో రాసిన ఇవాన్ అనే కథ ఆధారంగా రూపొందించబడింది. ఒక యుద్ధ వాతావరణాన్ని చూపిస్తూ , ఆ యుద్ధంలో తల్లిని తండ్రిని కుటుంబాన్ని కోల్పోయిన పండ్రెండేళ్ల బాలుడి కథ నేపథ్యంలో ఈ ఇవాన్స్ చైల్డ్‌హుడ్ సినిమా తెరకెక్కింది.
1994లో కాంగ్రెస్ పార్టీ ద్వారా తన రాజకీయ జీవితాన్ని ప్రారంభించాడు. 1994లో కాంగ్రెస్ నుండి మేడ్చల్ ఎమ్మెల్యే టికెట్ కోసం ప్రయత్నం చేశాడు. అది మరొకరికి వెళ్ళింది. కాంగ్రెస్‌లో చేరిన తర్వాత సరైన అవకాశాలు రాలేదు. దాంతో టీఆర్ఎస్ పార్టీలో చేరాడు. 2004 సార్వత్రిక ఎన్నికల్లో భాగంగా టిఆర్ఎస్ పార్టీ వర్ధన్నపేట ఎమ్మెల్యే టికెట్ ఇస్తే బీఫామ్ కరెక్ట్ ఇవ్వకపోవడం మూలంగా రైతు నాగలి గుర్తుపై పోటీ చేసి, దయాకరరావు చేతిలో ఓడిపోయాడు. అటు తరువాత 2009లో టిఆర్ఎస్ తరపున ఉప్పల్ శాసనసభ నియోజకవర్గం ఎమ్మెల్యేగా పోటీచేసి, కాంగ్రెస్ పార్టీ అభ్యర్థి బండారి రాజిరెడ్డి చేతిలో ఓడిపోయాడు.
2014లో జరిగిన తెలంగాణ సార్వత్రిక ఎన్నికల్లో భాగంగా తెలంగాణ రాష్ట్ర సమితి పార్టీ అభ్యర్థిగా జనగాం శాసనసభ నియోజకవర్గం నుండి పోటీచేసి సమీప కాంగ్రెస్ పార్టీ అభ్యర్థి పొన్నాల లక్ష్మయ్యపై 32,695 ఓట్ల మెజారిటీ తో గెలుపొందాడు. 2018లో జరిగిన తెలంగాణ ముందస్తు ఎన్నికల్లో తెలంగాణ రాష్ట్ర సమితి పార్టీ తరపున జనగాం శాసనసభ నియోజకవర్గం నుండి పోటీచేసి సమీప కాంగ్రెస్ పార్టీ అభ్యర్థి పొన్నాల లక్ష్మయ్య పై 29,568 ఓట్ల మెజారిటీతో గెలుపొందాడు. 2018లో శాసనసభలో పబ్లిక్ ఎస్టిమేట్స్ కమిటీ సభ్యుడిగా కూడా ఉన్నాడు.